पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18 से 45 वर्ष आयु वर्ग के लोगों को वैक्सीन लगना शुरू हो गया है। 1 मई से 12 केंद्रों से इसकी शुरुआत की गई। दूसरे दिन रविवार को 15 केंद्रों में टीके लगाए गए। पहले दिन जहां 169 लोगों को वैक्सीन लगी। वहीं दूसरे दिन 255 को टीका लगाया जा सके। इस प्रकार दो दिन में 424 लोगों को वैक्सीन की पहली डोज लग गई।
आईसीएमआर गाइडलाइन के मुताबिक 18 से 45 वर्ष के लोगों में टीकाकरण सबसे जरूरी है। इन्हें सबसे बड़ा कोरोना स्प्रेडर माना गया है। इसकी वजह से यह है कि ये वे लोग हैं, जो घर से नौकरी व व्यापार करने बाहर निकलते हैं। इनमें बड़ी संख्या में स्कूल व कॉलेज के छात्र होते हैं। संक्रमण इधर से उधर इनके माध्यम से अधिक फैलता है। इन्हें यदि वैक्सीन लग जाए तो कोरोना का संक्रमण अपने आप कम होने लगेगा।
आंकड़ों से जानिए अब तक के वैक्सीनेशन के बारे में
पब्लिक टार्गेट पहला दूसरा डोज
हेल्थ वर्कर 20000 19456 4778
फ्रंट लाइन 24000 23468 13804
45 से 60 365000 300458 34747
18 से 45 750000 424------
हेल्थ वर्कर और फ्रंट लाइन वॉरियर्स में ही 85% वैक्सीनेशन
जिले में 18 प्लस वाले 7.5 लाख लोग हैं। इनमें करीब 2.1 लाख हितग्राही अंत्योदय कार्डधारी हैं। इनका वैक्सीनेशन शुरू कर दिया गया है। इससे पहले 16 जनवरी से अबतक के 105 दिनों में हेल्थ वर्कर, फ्रंट लाइन वॉरियर और 45 से ज्यादा आयु वर्ग में 85% को वैक्सीन की पहली और 18% को दूसरी डोज दे पाए हैं। जिले के कुल 12.5 लाख हितग्राहियों की संख्या के हिसाब से देखें तो अबतक 27% को पहली डोज और 5% को ही दूसरी डोज लग पाई है। इस प्रकार वैक्सीनेशन की रफ्तार काफी धीमी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva mag_Deva kas_Deva awa_Deva bho_Deva bho_Deva kas_Deva hin_Deva zho_Hant eng_Latn